**LĒMUMS**

Liepājā

|  |  |
| --- | --- |
| 2021.gada 19.augustā |  Nr.285/10(prot. Nr.10, 5.§) |

Par grozījumu līgumā par sabiedrisko

ūdenssaimniecības pakalpojumu

sniegšanu

Pamatojoties uz likuma "Par pašvaldībām" 7.panta otro daļu, 15.panta pirmās daļas 1.punktu, 21.panta pirmo daļu, Ūdenssaimniecības pakalpojumu likuma 6.panta pirmo daļu un sabiedrības ar ierobežotu atbildību "LIEPĀJAS ŪDENS", reģistrācijas numurs 42103000897, 2021.gada 28.jūlija vēstuli Nr.32 "Par Sabiedriskā ūdenssaimniecības pakalpojuma līguma grozījumiem". Ievērojot to, ka viena no pašvaldības autonomajām funkcijām ir organizēt iedzīvotājiem komunālos pakalpojumus, tai skaitā ūdensapgādi un kanalizāciju, notekūdeņu savākšanu, novadīšanu un attīrīšanu, Liepājas pilsētas pašvaldība saskaņā ar likuma "Par pašvaldībām" 14.panta pirmās daļas 1.punktu autonomās funkcijas izpildei 1991.gada 1.augustā ir dibinājusi sabiedrību ar ierobežotu atbildību "LIEPĀJAS ŪDENS", kuras darbības mērķis ir sniegt iedzīvotājiem ūdenssaimniecības pakalpojumus, tai skaitā ūdensapgādi un kanalizāciju, notekūdeņu savākšanu, novadīšanu un attīrīšanu, un nepārtraukti nodrošināt kvalitatīvu attiecīgo pakalpojumu sniegšanu.

2014.gada 25.aprīlī ar sabiedrību ar ierobežotu atbildību "LIEPĀJAS ŪDENS" ir noslēgts līgums par sabiedrisko ūdenssaimniecības pakalpojumu sniegšanu ar termiņu līdz 2023.gada 1.septembrim. Ņemot vērā faktu, ka turpinās ūdenssaimniecības attīstības projektu īstenošana Liepājā, ir nepieciešams izpildīt Ministru kabineta noteiktās Eiropas Savienības fondu vadības nodrošināšanas prasības un minētā līguma termiņu pagarināt, izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9) un pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Apstiprināt grozījumu 2014.gada 25.aprīļa līgumā ar sabiedrību ar ierobežotu atbildību "LIEPĀJAS ŪDENS", reģistrācijas numurs 42103000897, par sabiedrisko ūdenssaimniecības pakalpojumu sniegšanu (pielikumā).

2. Pilnvarot Liepājas valstspilsētas pašvaldības izpilddirektora vietnieku (būvniecības jautājumos) parakstīt lēmuma 1.punktā minēto līguma grozījumu.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Juridiskajai daļai, Finanšu pārvaldei, Attīstības pārvaldei, SIA "LIEPĀJAS ŪDENS" |